stanford-oval/wikipedia huggingface dataset:
טיפול הורמונלי להתאמה מגדרית
זכאות לטיפול > ICD-10

ה-ICD-10 דורש כי למטופלים יהיה אבחון של טרנסקסואליות או הפרעת זהות מגדרית בילדות. הקריטריונים לטרנסקסואליות כוללים:
רצון לחיות ולהתקבל כבן המין השני, אשר בדרך כלל מלווה בתחושת אי-נוחות או חוסר הלימה עם מינו האנטומי של האדם.
רצון לעבור ניתוח וטיפול הורמונלי כדי לגרום לגוף להיות תואם ככל האפשר למין המועדף.
לא ניתן לאבחן אנשים עם טרנסקסואליות אם התסמינים שלהם הם כנראה תוצאה של הפרעה נפשית אחרת, או של פגם גנטי או כרומוזומלי (אנ').
כדי שילד יאובחן עם הפרעת זהות מגדרית בילדות, לפי הקריטריונים של ICD-10, עליו להיות טרם גיל ההתבגרות, והוא אמור לחוות מצוקה עזה ומתמשכת בקשר להיותו מהמין השני. על המצוקה להופיע לפחות שישה חודשים. כמו כן, הילד חייב לענות על אחד מהבאים:
מתעסק בפעילויות סטריאוטיפיות של המין השני – כפי שקיים בקרוס-דרסינג, המדמה לבוש של המין השני, או רצון עז להצטרף למשחקים ולבילויים של המין השני – ודחייה של משחקים ובילויים סטריאוטיפיים של אותו המין.
או
בעל הכחשה מתמשכת הקשורה לאנטומיה שלהם. ניתן לראות זאת באמונה של הילד או הילדה כי הם יגדלו להיות בני המין השני, שאיברי המין שלהם מגעילים או שהם ייעלמו, או שעדיף היה שלא יהיו להם את איברי המין שלהם.
זכאות לטיפול > DSM

ה-DSM-5 קובע שעל לפחות שניים מהקריטריונים הבאים להימשך לפחות שישה חודשים, עבור אבחון של דיספוריה מגדרית:
רצון עז להיות ממגדר אחר מהמגדר ששויך לו
רצון עז שיתייחסו לאדם כאל מגדר אחר מהמגדר ששויך לו
חוסר התאמה משמעותי בין המגדר הנחווה או המבוטא של האדם לבין מאפייניו המיניים של האדם
רצון עז למאפיינים המיניים של מגדר אחר מהמגדר ששויך לאדם
רצון עז להיפטר מהמאפיינים המיניים של האדם עקב אי-התאמה למגדר הנחווה או המבוטא שלו
אמונה חזקה שיש לאדם את התגובות והתחושות האופייניות למגדר שונה מהמגדר ששויך לו
בנוסף, המצב חייב להיות קשור למצוקה או ליקוי משמעותיים מבחינה קלינית.
זכאות לטיפול > מוכנות

ארגונים מסוימים – אם כי פחות מבעבר – דורשים מהמטופלים לבלות פרק זמן מסוים בחייהם בתפקיד המגדר הרצוי שלהם, טרם התחלת טיפול הורמונלי. תקופה זו נקראת לפעמים "ניסיון בחיים האמיתיים" (Real-life experience; בראשי תיבות RLE). ב-2009 הצהירה האגודה האנדוקרינית (אנ') כי לאנשים צריך להיות תיעוד של שלושה חודשים של RLE, או לעבור טיפול פסיכולוגי לפרק זמן שנקבע על ידי המטפל הנפשי שלהם, בדרך כלל לפחות שלושה חודשים.
פעילים טרנסג'נדרים ופעילים נון-קונפורמיים מגדרית (אנ'), כדוגמת קייט בורנשטיין, טענו כי שיטת ה-RLE מזיקה מבחינה פסיכולוגית ומהווה סוג של "שמירת סף", אשר למעשה חוסמת אנשים מלבצע את המעבר המגדרי (Gender transition) זמן רב ככל האפשר, אם לא לצמיתות.
נגישות

חלק מהטרנסג'נדרים בוחרים ליטול בעצמם תרופות הורמונליות חליפיות, לעיתים קרובות מפני שלרופאים באזור המגורים שלהם יש מעט מדי ניסיון בתחום זה, או מפני שאין רופא זמין. אחרים נוטלים בעצמם משום שהם מחויבים להציג מכתב מפסיכותרפיסט, המציין שהם עומדים בקריטריונים האבחוניים ומקבלים החלטה מושכלת לבצע מעבר מגדרי, כתנאי לקבלת מרשם להורמונים. מטפלים רבים דורשים לפחות שלושה חודשים של פסיכותרפיה מתמשכת או ניסיון בחיים האמיתיים עד שיכתבו מכתב כזה. כמו כן, מכיוון שאנשים רבים חייבים לשלם עבור ההערכה והטיפול הרפואי מכיסם, העלויות עלולות להיות גדולות עד כדי מניעתם מהם.
הגישה לתרופות עשויה להיות גרועה גם כאשר שירותי הבריאות ניתנים בחינם. בסקר מטופלים שנערך על ידי שירות הבריאות הלאומי (NHS) של הממלכה המאוחדת בשנת 2008, 5% מהנשאלים הודו כי הם נזקקו לנטילת תרופות עצמית, ו-46% לא היו מרוצים ממשך הזמן שנדרש לקבל טיפול הורמונלי. הדו"ח סיכם, בין היתר, כי "על ה-NHS לספק שירות שהגישה אליו קלה, כדי שחולים פגיעים לא ירגישו שהם נאלצים לפנות לטיפולים עשה-זאת-בעצמך כגון קניית תרופות באינטרנט, עם כל הסיכונים הכרוכים בכך. מטופלים חייבים לדעת לגשת לעזרה מקצועית ולייעוץ כדי שיוכלו לקבל החלטות מושכלות לגבי הטיפול בהם, בין אם הם רוצים להשתמש בשירותי ה-NHS או בדרך פרטית, מבלי לסכן את בריאותם ואכן את חייהם". מתן עצמי של תרופות הורמונליות חליפיות עשוי להיות בעל השפעות בריאותיות וסיכונים שליליים.
ישנן חברות פרטיות המנסות להגדיל את הנגישות לתרופות הורמונליות חליפיות ולסייע לטרנסג'נדרים לנווט במורכבות שבגישה לטיפול.
מספר ארגונים רפואיים הביעו חשש מאי-נגישות של חלק מהמטופלים לטיפול הורמונלי, ויישמו קווים מנחים שנועדו לטפל בתופעה. באפריל 2021 פרסמה האגודה האנדוקרינית מסמך המתנגד לחקיקה המגבילה טיפול רפואי לקטינים טרנסג'נדרים. בפברואר 2024 פרסמה האגודה האמריקנית לפסיכולוגיה מסמך מדיניות בו הובהרה חשיבות הנגישות של טיפול מאשש-מגדר לקטינים טרנסג'נדרים, והובעה התנגדות לחקיקה ופוליסות שונות המגבילות גישה לטיפולים אלו.
מספר מדינות מגבילות את השימוש בטיפול לקיטינים לניסויים קליניים בלבד, מקרי קצה, וחלקן אף אסרו על מתן הטיפול למטופלים חדשים. בינואר 2025 אסר ממשל טראמפ בארצות הברית על הענקת מימון פדרלי למוסדות המעניקים טיפול מאשש-מגדר באשר הוא לקטינים, כולל מטופלים קיימים.
ראו גם

טיפול הורמונלי
ניתוח להתאמה מגדרית
Don't Call Me Angel

"Don't Call Me Angel" (בעברית: "אל תקרא לי מלאכית") הוא סינגל שהוקלט על ידי הזמרות-יוצרות האמריקאיות אריאנה גרנדה, מיילי סיירוס ולנה דל ריי. השיר יצא לאור ב-13 בספטמבר 2019, כסינגל הראשון מתוך פסקול הסרט "המלאכיות של צ'רלי".
השיר הגיע למקום הראשון במצעד של סקוטלנד, והמקום השני במצעד הסינגלים הבריטי.
רקע, כתיבה ופרסום

בריאיון עם רדיו 104.3 MYfm אמרה לנה דל ריי כי: "השיר הוא שיר מגניב וחמוד מאוד". היא הוסיפה ואמרה: "כאשר שמעתי את השיר לראשונה, לא הייתי חלק ממנו. נתנו לי לשמוע רק את הבתים של אריאנה גרנדה, תוך שביקשו שאכתוב את הבתים שלי. כאשר מיילי סיירוס הצטרפה, כל העניין הפך לחריף מאוד".
בעקבות שיתוף הפעולה, ביצעה דל ריי את השיר "Break Up with Your Girlfriend, I'm Bored" של אריאנה גרנדה בהופעה חיה ב-BBC Radio 1. השיר נכתב על ידי אלמה, סוואן קוטצ'ה, מיילי סיירוס, לנה דל ריי, מקס מרטין, אריאנה גרנדה ואיליה סלמנזאדה, והופק על ידי מרטין וסלמנזאדה.
רקע, כתיבה ופרסום > פרסום ראשוני

במהלך יוני 2019, צצו שמועות ברשתות החברתיות כי אריאנה גרנדה, מיילי סיירוס ולנה דל ריי ישתפו פעולה בשיר הנקרא "Don't Call Me Angel". ב-26 ביוני באותה השנה, אוששו אותן הטענות, בכך שגרנדה וסיירוס פרסמו בחשבון הטוויטר שלהם את הצצתו של השיר.
כמו כן, בסמוך להכרזה על השיר, נודע כי הוא יתפקד כשיר הנושא של הסרט "המלאכיות של צ'רלי", אשר עתיד לצאת לאור ב-1 בנובמבר 2019, בהפצת סרטי סוני.הסרט מבוסס על סדרת הטלוויזיה הפופולרית "המלאכיות של צ'רלי" שנכתבה ונהגתה על ידי היוצרים איבן גוף ובן רוברטס, ומהווה ריבוט לסרט "המלאכיות של צ'רלי".
ב-27 ביוני 2019, יצא הטיזר הרשמי של השיר, שצבר למעלה מ-3 מיליון צפיות בטוויטר בפחות מ-24 שעות.
ב-9 בספטמבר 2019, פורסמה באופן רשמי עטיפת הסינגל בחשבון הטוויטר הרשמי של מיילי סיירוס. בנוסף לעטיפת הסינגל, פורסמו כמה שניות בודדות מתוך השיר. בסמוך לכך, פרסמה אריאנה גרנדה בעצמה את עטיפת הסינגל בחשבון הטוויטר שלה גם כן.
רקע, כתיבה ופרסום > הוצאה רשמית

ב-13 בספטמבר 2019, כמה שעות לפני צאתו הרשמית ברשתות הזרמות המדיה השונות, דלף השיר לאינטרנט. בבוקר של אותו היום, עלה השיר לרשתות הזרמות המדיה השונות, כדוגמת ספוטיפיי, אפל מיוזיק, ודיזר. בסמוך לכך, עלה הקליפ הרשמי של השיר לערוץ היוטיוב של אריאנה גרנדה.
ביקורות > רשימות סוף שנה

"Don't Call Me Angel" נחשב בעיני מבקרים רבים לאחד השירים הטובים ביותר בשנת 2019.
| פרסום | רשימה | דירוג | מקור |
| --- | --- | --- | --- |
| NPR | שיתופי הפעולה הגדולים ביותר לשנת 2019 | 15 |  |
וידאו קליפ > רקע וקבלה

את הווידאו קליפ של השיר החלו לצלם כמה שבועות לפני צאתו הרשמית. במהלך הצילומים, פגשה דל ריי את סיירוס, תוך שאמרה עליה: "מיילי ממש מצחיקה ומגניבה. זו הייתה הפעם הראשונה בה נפגשנו בנסיבות כאלו. לא ידעתי שהיא כל כך נועזת". את הקליפ ביימה האנה לוקס דייוויס, אשר ביימה עבור גרנדה את הקליפים עבור שיריה "Thank U, Next", "7 Rings" ו-"Break Up with Your Girlfriend, I'm Bored".
מגזין הרולינג סטון סקר את קליפ השיר ברגע שיצא, תוך שפירש אותו ואת ההרמזים החבויים בו.
וידאו קליפ > תקציר

בתחילת הקליפ, ניתן לראות את מיילי סיירוס, כשהיא הולכת במערה חשוכה ועל כתפייה כנפיים שחורות. בסמוך לכך, ניתן לראות את לנה דל ריי יוצאת מחדר, כשבידה כמה קולבים. בהמשך, מופיעה אריאנה גרנדה, כשבידה מכשיר קשר, ומיד לאחר מכן מתחלפות הסצנות לסמליל הרשמי של הסרט "המלאכיות של צ'רלי".
לאחר הצגת הסמליל, מתחיל הקליפ עם סצנה בה ניתן לראות את כל השלוש באותו החדר. מקטע זה, מתפצלת הסצנה לשלושה חלקים; בחלק הראשון, ניתן לראות את גרנדה שרה את הבית שלה, כשעל כתפייה כנפיים לבנות וזעירות. כשהיא מסיימת לשיר את הבית שלה, מגיע החלק השני בו ניתן לראות את סיירוס שרה את הבית שלה, תוך מרביצה לגבר אשר קשור לכיסא בתוך זירת אגרוף. לאחר שני החלקים הללו, מגיע החלק השלישי אשר נפתח בכך שדל ריי זורקת סכין לעבר לוח מטרה. דל ריי טרם מתחילה לשיר את הבית שלה בחלק זה, ומיד מתחלפת הסצנה לסצנה ההתחלתית בה היה ניתן לראות את השלוש באותו החדר, כשהן אוכלות.
לקראת הסוף, ניתן לראות את דל ריי, כשהיא לבדה בחדר מעומעם, מתחילה לשיר את הבית שלה. לאורכה של הסצנה, ניתן לראותה כשהיא שוכבת על מדף, ולגופה כתונת לילה. בהמשך, ניתן לראותה לבושה בבגדי המלאכית השחורים שלה. בסוף הקליפ, ניתן לראות את השלוש אוכלות יחד בשנית. באותו הזמן נכנסת אליזבת' בנקס אל חדר האוכל, תוך שהיא אומרת "מלאכיות, זה לא הבית שלנו. זמן ללכת מפה".
וידאו קליפ > הצלחה

בדקות הראשונות של הקליפ ביוטיוב, מונה הצפיות שלו עמד על כחצי מיליון צפיות. כמה שעות לאחר מכן, עמד על כ-15 מיליון צפיות. ביממה הראשונה של הקליפ ביוטיוב, מונה הצפיות שלו עמד על כ-20 מיליון צפיות. נכון לספטמבר 2019, נחשב הקליפ לאחד מתוך הקליפים הנצפים ביותר בשנת 2019.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 12 |  |
|  אוסטרליה | מצעד הסינגלים האוסטרלי | 4 |  |
|  איטליה | מצעד הסינגלים האיטלקי | 39 |  |
|  אירלנד | מצעד הסינגלים האירי | 2 |  |
|  אסטוניה | אסטי טיפ-40 | 4 |  |
|  ארגנטינה | ארגנטינה הוט 100 | 82 |  |
|  ארצות הברית | בילבורד הוט 100 | 13 |  |
|  ארצות הברית | רולינג סטון טופ 100 | 7 |  |
|  ארצות הברית | מצעד 40 שירי המיינסטרים | 22 |  |
|  ארצות הברית | מצעד 40 השירים למבוגרים | 37 |  |
|  גרמניה | GfK – טופ 100 | 11 |  |
|  דנמרק | היטליסטן | 22 |  |
|  הולנד | מצעד 40 הסינגלים ההולנדיים | 28 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 2 |  |
|  ולוניה | אולטראטופ 40 | 23 |  |
|  יוון | IFPI Greece | 1 |  |
|  יפן | יפן הוט 100 | 61 |  |
|  ישראל | מדיה פורסט ישראל | – |  |
|  ישראל | גלגלצ | 5 |  |
|  לוקסמבורג | בילבורד | 3 |  |
|  לטביה | לטביה טופ 40 | 3 |  |
|  ליטא | AGATA | 3 |  |
|  מלזיה | RIM | 7 |  |
|  נורווגיה | VG-lista | 13 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 3 |  |
|  סלובקיה | ČNS IFPI | 3 |  |
|  ספרד | PROMUSICAE | 28 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 74 |  |
|  פורטוגל | מצעד הסינגלים הפורטוגזי | 8 |  |
|  פינלנד | המצעדים הפיניים הרשמיים | 9 |  |
|  פלנדריה | אולטראטופ 50 | 28 |  |
|  צ'כיה | ČNS IFPI | 3 |  |
|  צרפת | SNEP | 64 |  |
|  קנדה | קנדה הוט 100 | 7 |  |
|  קרואטיה | טופ ליסטה | 17 |  |
|  שוודיה | סוורייטופליסטן | 25 |  |
|  שווייץ | המצעד השווייצרי | 4 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | גלגלצ | 34 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| ברזיל (Pro-Música Brasil) | פלטינה | 40,000 |
| בריטניה (BPI) | כסף | 200,000 |
| נורווגיה (IFPI Norway) | זהב | 30,000 |
| פולין (ZPAV) | פלטינה | 20,000 |
| פורטוגל (AFP) | זהב | 5,000 |
| קנדה (Music Canada) | זהב | 40,000 |
 נתון מכירות + הזרמת מדיה בלבד המבוסס על התואר בלבד.
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 13 בספטמבר 2019 | הורדה דיגיטלית • הזרמת מוזיקה | ריפבליק |  |
| איטליה | 13 בספטמבר 2019 | רדיו להיטים עכשוויים | ריפבליק |  |
| ארצות הברית | 16 בספטמבר 2019 | רדיו שירים עכשוויים למבוגרים | ריפבליק |  |
| ארצות הברית | 17 בספטמבר 2019 | רדיו שירים עכשוויים | ריפבליק |  |
| ארצות הברית | ינואר 2020 | 7" • 12" • תקליטור • קלטת שמע • פיקצ'ר דיסק | ריפבליק |  |
פרמאונט+

| --- | --- |

 סוג:  שירות באינטרנט 
 תקופת הפעילות:  28 באוקטובר 2014, ארצות הברית ארצות הברית – הווה
 בעלות:  Paramount Global 
 www.paramountplus.com
 
פרמאונט+, מבוטא פרמאונט פלאס (באנגלית: +Paramount; נקרא בעבר CBS All Access) הוא שירות וידאו על פי דרישה, OTT ושירות הזרמת מדיה המוחזק ומופעל על ידי ViacomCBS Digital, חברת בת של ViacomCBS. פרמאונט+ מספק סרטים, דרמות פשע, חדשות, סרטים מצוירים וקומדיות, תוכן מקורי, תוכן ששודר לאחרונה ברשתות CBS ותוכן מספריית ViacomCBS. באזורים רבים בארצות הברית, השירות כולל גם שידור חי של הערוץ המקומי של-CBS.
השירות הושק לראשונה כ-CBS All Access ב-28 באוקטובר 2014. השירות מותג מחדש כ-Paramount + ב-4 במרץ 2021, לאחר המיזוג של CBS עם Viacom בשנת 2019. פרמאונט+ עתידה להתרחב גם לשווקים מחוץ לארצות הברית, כשההשקות הראשונות מתוכננות באמריקה הלטינית, במדינות סקנדינביה ובאוסטרליה.
בפברואר 2022 פורסם כי השירות צפוי להגיע לישראל  במהלך שנת 2023, על פי הודעת החברה כי בשנה זו השירות יורחב למזרח התיכון. החלטה זו לא מומשה, אך ב 2024 חברת yes רכשה תכנים מפאראמונט פלוס, לשידור בישראל.
בהמשך שירות פאראמונט פלוס התאחד עם שירות פיקוק ועם שירות סקיי האירופאי לתאגיד סטרימינג בשם סקיישואוטיים, שהחליף בחלק ממדינות באירופה את המותג פאראמונט פלוס.
מנויים

| מנויים | שנה | הערות/סימוכין |
| --- | --- | --- |
| מעל 100,000 | תחילת 2015 |  |
| סביבות 1.2 מיליון | דצמבר 2016 |  |
| כ-1.5 מיליון | פברואר 2017 |  |
| מעל 2 מיליון | תחילת 2018 |  |
| 2.5 מיליון | אוגוסט 2018 |  |
| 4 מיליון | פברואר 2019 |  |
| סביבות 8 מיליון | דצמבר 2020 |  |
| 32.8 מיליון | פברואר 2022 |  |
| 67.5 מיליון | 31 בדצמבר 2023 |  |
קטגוריה:דפים עם גרפים מושבתים באופן זמני – 
ההרחבה Graph להצגת תרשימים שיחת תבנית:גרף#שימו לב: הגרפים לא מוצגים בוויקיפדיה!!!.
תוכן

השירות נבנה סביב התוכן של אולפנים סרטי פרמאונט ורשת CBS. השירות זמין בכל מכשירי האנדרואיד ו-iOS וגם בקונסולות המשחקים פלייסטיישן 4, XBOX one ובטלוויזיות חכמות מסוג Smart TV.
תוכן > הפקות מקור בולטות > קולנוע

בובספוג הסרט: מבצע הצלה (2021)
מקום שקט 2 (2021)
ראמבל (2021)
ביוויס ובאטהד עושים את היקום (2022)
פעילות על-טבעית 7 (2022)
מטה סודי (2022)
משימה בלתי אפשרית: נקמת מוות – חלק ראשון (2023)
זאב צעיר: הסרט (2023), (אינו מוקרן בקולנוע, אך משודר כתוכן מקור.)
זואי 102 (2023)
תוכן > הפקות מקור בולטות > טלוויזיה

מסע בין כוכבים: דיסקברי (עלתה בבכורה ב-24 בספטמבר 2017)
מסע בין כוכבים: מסעות קצרים (עלתה בבכורה ב-4 באוקטובר 2018)
מסע בין כוכבים: פיקארד (עלתה בבכורה ב-23 בינואר 2020)
מסע בין כוכבים: סיפונים תחתונים (עלתה בבכורה ב-6 באוגוסט 2020)
מסע בין כוכבים: עולמות חדשים ומשונים
מסע בין כוכבים: פרודיג'י
מסע בין כוכבים: מדור 31
הטובות לקרב (עלתה בבכורה ב-19 בפברואר 2017)
למה נשים רוצחות (עלתה בבכורה ב-15 באוגוסט 2019)
מחנה האלמוגים: שנות הילדות של בובספוג (עלתה בבכורה ב-4 במרץ 2021)
אזור הדמדומים
העמדה (עלתה בבכורה ב-17 בדצמבר 2020)
ראגרטס (חידוש לראגרטס, עלתה בבכורה ב-27 במאי 2021)
Halo
חידוש למחשבות פליליות
ICarly (חידוש ל-iCarly, עלתה בבכורה ב-17 ביוני 2021)
חידוש לפרייז'ר
חיזור גורלי
NCIS: סידני
Toy (שיר)

"Toy" (בעברית: "צעצוע") הוא השיר הזוכה בתחרות אירוויזיון 2018 בביצועה של נטע ברזילי. השיר, שמרבית מילותיו באנגלית, נכתב והולחן על ידי דורון מדלי וסתיו בגר, הופק ועובד על ידי בגר. נטע נבחרה לייצג את ישראל באירוויזיון לאחר שזכתה בעונה החמישית של התוכנית "הכוכב הבא לאירוויזיון". הווידאו קליפ לשיר בוים על ידי קרן חכמה. נכון למאי 2023 הקליפ לשיר הוא הסרטון השני הנצפה ביותר בערוץ הרשמי של האירוויזיון באתר יוטיוב.
אירוויזיון 2018

לצורך בחירת השיר הישראלי לאירוויזיון 2018, הוקמה ועדה שהורכבה מנציגי טדי יזמות והפקות וכאן תאגיד השידור הישראלי. לוועדה הוגשו כ-150 שירים, מתוכם בחרה הוועדה בחמישה, שהועברו לעיבוד של נטע ברזילי. את אחד השירים שעלו לחמישייה הסופית הגישה מארינה מקסימיליאן. יממה לפני החשיפה הרשמית של השיר, ב-11 במרץ 2018, הוא דלף לאינטרנט. תחילה, עלה חשש כי השיר אינו עומד בחוקי תחרות האירוויזיון, משום שמוזכרים בו מותגים כמו וונדר וומן, ברבי ופיקאצ'ו, ולכן האיגוד עלול לפסול אותו, אך חשש זה הוסר.
השיר עוסק בהעצמה נשית, כהמשך לקמפיין Me Too. כותב השיר, דורון מדלי, ציין כי "יש פה מסר רציני של להגיד I'm not your toy – אני לא הצעצוע שלך. אתה לא יכול לשחק איתי. המשחקים בינינו בחדר הצעצועים כשהיינו ילדים נגמרו, ואני מתקדמת הלאה".
נטע ביצעה את השיר ב-8 במאי 2018, כשיר השביעי בחצי הגמר הראשון של אירוויזיון 2018, בו קיבלה את מרב הנקודות מהקהל ומהשופטים של המדינות המצביעות, והעפילה לשלב הגמר. בביצועה של נטע באירוויזיון מכשיר הלופר המזוהה עמה הפיק אורות בלבד, ללא צלילים. הופעתה לוותה בשלוש זמרות ליווי, ושולבו בה עשרות בובות מנקי נקו. בגמר האירוויזיון זכתה נטע ברזילי במקום הראשון.
פופולריות וביקורת

לאחר הדלפת השיר הוא דורג בחמישייה הפותחת של סוכנויות ההימורים. מאוחר יותר, כיממה לאחר חשיפת השיר באופן הרשמי, טיפס השיר עד למקום הראשון בדירוג באתרי ההימורים עם מרב הסיכויים לנצח בתחרות. לאורך כל הימים שקדמו לתחרות הוביל Toy את טבלאות ההימורים עם הסיכוי המרבי לזכייה, עד שבשבוע התחרות החל לטפס השיר הקפריסאי Fuego של הזמרת אלני פוריירה - שלבסוף הוא שהוביל עם מרב הסיכויים לזכייה. עם זכייתו של Toy חשש זה התבדה.
ביום לאחר הזכייה באירוויזיון הושמע השיר 148 פעמים בתחנות רדיו ארציות ואזוריות בישראל וקבע שיא השמעות ישראלי חדש. בנוסף הושמע השיר 256 פעמים בשש מדינות שונות ברחבי אירופה. הפופולריות של השיר הביאה ליצירה של מחוות רבות וסרטוני תגובה מרחבי העולם וגם לא רק ממדינות אירופה, בהם סרטון שהפך ויראלי ברשת, של נערים ונערות משכונת עוני באוגנדה הרוקדים לצלילי השיר. השיר היה השיר הישראלי הראשון שנכנס אל מצעד האייטונס של ארצות הברית.
השיר ספג גם ביקורת שלילית, בין השאר בשל אופיו הלא שגרתי. סלבדור סובראל, נציגה של פורטוגל וזוכה באירוויזיון 2017, כינה את השיר "נורא". מבקרת באתר Telegraph כינתה את השיר "שיר פופ ביזארי להפליא", אך נתנה לו ציון של 5 מתוך 5. אתר ביקורת המשחקים Kotaku אף טען שהשיר הזוכה הוא השיר הגרוע ביותר שהיה בתחרות בשל התוכן הרדוד וחוסר הרמוניות, אך שיבח את השימוש בטכניקה של לופים. השימוש במושגים מהתרבות היפנית אף הוא ספג ביקורת בטענה שהוא מהווה ניכוס תרבותי. גבריאל בוקובזה טען שהשיר הוא "טקסט כוחני שמחפצן גברים במטרה להשתמש בהם ואף לבזות אותם".
תוכנית סאטירה הולנדית של הקומיקאית סאנה ואליס דה-פריס הציגה גרסת חיקוי לשיר בה תוכן השיר הביע ביקורת קשה כלפי מדינת ישראל וכנגד פעילותיה הצבאיות. שיר זה אף כלל מאפיינים אנטישמיים. החיקוי זכה לביקורת שלילית רבה בישראל, בהולנד ובכל רחבי אתרי הרשת החברתית.
השיר נבחר כשיר השנה במצעד הפזמונים העברי השנתי של רשת כאן גימל לשנת תשע"ח (2018), והגיע למקום השני במצעד השנתי של גלגלצ ואתר ynet.
השיר נכלל במשחק Just Dance 2019 שיצא לחנויות ברחבי העולם בסוף אוקטובר 2018.
באפריל 2019, חשף דורון מדלי, כותב השיר, כי שמו של נשיא ארצות הברית טראמפ, נאמר בשיר במכוון.
פופולריות וביקורת > טענות להעתקה

במרץ 2018, עוד לפני האירוויזיון, הצביע בן שלו, מבקר המוזיקה של הארץ, על דמיון בין הפזמון ללחן של הלהיט "Seven Nation Army" של הווייט סטרייפס. לאחר הזכייה, התלוננה חברת יוניברסל רקורדס על הפרת זכויות יוצרים. בפברואר 2019 דווח כי ג'ק וייט צורף לרשימת מלחיני השיר במסגרת הסכם בין הצדדים, ויקבל חלק מהתמלוגים.
וידאו קליפ

הקליפ המלא שצולם עבור השיר בוים על ידי קרן חכמה ופורסם במרץ 2018. בקליפ ניתן לראות את ברזילי בסצנות עם רקעים בצבעים שונים (כחול, סגול ואדום), לבושה בבגדים שונים, ומסביבה כמה רקדניות, ביניהן גם שיינה היידי, גל זוסמנוביץ' וסימור דניאל, שהשתתפו בעונה הראשונה של "רק רוצים לרקוד", כאשר האחרונה הגיעה למקום הראשון בתחרות.
הקליפ של השיר בערוץ הרשמי של האירוויזיון באתר יוטיוב זכה להצלחה מיידית, ונכון ליוני 2020 עם למעלה מ-132 מיליון צפיות וכ־1.3 מיליון לייקים, הקליפ הוא הסרטון השני הנצפה ביותר בערוץ היוטיוב הרשמי של תחרות האירוויזיון. הקליפ של השיר פורסם גם בערוץ של "כאן" ביוטיוב, ונכון ליוני 2020 עם למעלה מ-41 מיליון צפיות ולמעלה מ-300 אלף לייקים.
בישראל, השידור החי של הגמר באמצעים הדיגיטליים השיר זכה לכ-2 מיליון צפיות, ואילו בטלוויזיה זכה לרייטינג של 48%, שווה ערך ל-1.45 מיליון צופים.
מיקומי שיא

|   ‏‏‏  מצעדים ודירוגים (2018)> מדינה |   ‏‏‏  מצעדים ודירוגים (2018)> מצעד |   ‏‏‏  מצעדים ודירוגים (2018)> מיקום שיא |   ‏‏‏  מצעדים ודירוגים (2018)>  |
| --- | --- | --- | --- |
|  אוסטריה | Ö3 אוסטריה טופ 40‏ | 15 |  |
|  אירלנד | מצעד הסינגלים האירי | 1 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס קלאב | 1 |  |
|  גרמניה | GfK – טופ 100 | 19 |  |
|  הולנד | מצעד 40 הסינגלים ההולנדיים | 60 |  |
|  הממלכה המאוחדת | מצעד הסינגלים הבריטי | 49 |  |
|  ולוניה | אולטראטופ 40 | 19 |  |
|  יוון | IFPI Greece | 12 |  |
|  ישראל | מדיה פורסט ישראל | 1 |  |
|  ישראל | המצעד הרשמי של גלגלצ | 1 |  |
|  ישראל | רדיוס 100FM | 1 |  |
|  ישראל | TV מדיה פורסט | 2 |  |
|  נורווגיה | VG-lista | 19 |  |
|  ספרד | PROMUSICAE | 16 |  |
|  סקוטלנד | מצעד הסינגלים הסקוטי | 28 |  |
|  פינלנד | המצעדים הפיניים הרשמיים | 10 |  |
|  פלנדריה | אולטראטופ 50 | 29 |  |
|  צרפת | SNEP | 16 |  |
|  שוודיה | סוורייטופליסטן | 5 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | כאן גימל | 1 |  |
|  ישראל | מאקו ותחנות הרדיו האזוריות | 2 |  |
|  ישראל | גלגלצ | 2 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ישראל | מדיה פורסט ישראל | 50 |  |
|   ‏‏‏  מצעדי עשור (2010-19)> מדינה |   ‏‏‏  מצעדי עשור (2010-19)> מצעד |   ‏‏‏  מצעדי עשור (2010-19)> מיקום שיא |   ‏‏‏  מצעדי עשור (2010-19)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מאקו ותחנות הרדיו האזוריות | 1 |  |
|  ישראל | וואלה! NEWS | 5 |  |
|  ישראל | כאן גימל | 32 |  |
נתוני מכירות

| מדינה | תואר | מכירות |
| --- | --- | --- |
| ברזיל (Pro-Música Brasil) | זהב | 20,000 |
גרסאות כיסוי

יעל יקל הקליטה את השיר ביידיש.
ורקה סרדוצ'קה ביצעה את השיר בחלק האומנותי של אירוויזיון 2019.
משאית

ערך זה עוסק בכלי רכב להובלת משא. אם התכוונתם ל"המשאיות" – "להקת בת" של משינה, ראו .
משאיות
משאית סמי-טריילר כבדה מדגם פיטרבילט 389. על הנגרר השטוח מונח טרוליבוס.
משאית היא כלי תחבורה כבד המשמש להובלת סחורות וציוד. למשאיות גדלים וצורות שונות, אך לרוב יהיו גדולות מרוב כלי הרכב המצויים על הכביש. המשאיות הכבדות הנוסעות בכביש המהיר גדולות יותר מאוטובוס ובעלות מנוע בעל הספק של לפחות 350 כוחות סוס.
המשאית מורכבת מחלקים אחדים:
מרכב או שלדה הכולל את:
תא הנהג ("קבינה") בו נמצאים כל אמצעי הניהוג ובו יושב הנהג
תא המנוע שיכול להימצא מתחת לתא הנהג או לפניו ובו שוכן המנוע
מכלי הדלק
מערכת העברת כוח (מצמד, תיבת הילוכים, גל הינע וסרן או סרנים מונעים)
מתלים וגלגלים
אזור מטען (חלק השלדה שמיועד להתקנת ארגז, מכל, מכולה או כל מתקן אחר)
נגרר/מכולה/כן-משא – ההתקן של המשאית שעליו או בתוכו מעמיסים את המטען.
סיווגים > סוגי משאיות לפי מבנה

משאית אחודה: משאית שאינה מחוברת לגרור ובה מיקום המטען (ארגז משטח, ארגז דפנות, ארגז סגור, ארגז רכין, מערבל בטון או מכלית) מהווה חלק בלתי נפרד מהמשאית.
משאית סמי-טריילר: משאית המורכבת משני חלקים נתיקים: גורר ונגרר. הגורר הוא משאית ייעודית לתמיכת וגרירת נתמכים – גרורים שמתחברים לגורר על ידי צלחת ריתום הנמצאת עליו. בשפה עממית הגורר נקרא "סוס" והגרור "עגלה". ניתן לחבר יותר מגרור אחד לגורר מתאים (בישראל לכל היותר שני גרורים ובכביש סדום-אילת בלבד, שלא כמו רכבות הכבישים בהן גורר תומך מושך שלושה גרורים ומעלה). משאיות סמי-טריילר כבדות יותר ממשאיות רגילות.
פול טריילר: משאית רגילה עם התקן גרירה מתאים, אליה אפשר לחבר גרור "מלא" – גרור שנראה כמו משאית רגילה אולם הוא נטול תא נהג ומערכות הנעה עצמאיות.
משאית פירקית/משאית מפרקית: סוג של משאית עפר בה ההיגוי מתבצע באמצעות ציר מפרקי המפריד בין הגורר (בו נמצאים המנוע, תא הנהג והגלגלים הקדמיים) לנגרר (ובו המכולה הפתוחה ולרוב שני זוגות של גלגלים אחוריים). מבנה זה הוא בעל יתרונות רבים בהפחתת מאמצי פיתול על השלדה, בעיקר בדרכים בעלות פני שטח לא אחידים כגון באתרי עבודה.
משאית מחצבה/מכרות: משאית גדולה במיוחד בעלת גלגלי טרקטור גדולים המיועדת לעבודה בתנאי שטח של מיזמי חציבה וכרייה גדולים.